
VALSTYBINĖS SAUGOMŲ TERITORIJŲ TARNYBOS PRIE APLINKOS MINISTERIJOS REPREZENTACINIŲ IŠLAIDŲ NAUDOJIMO TVARKOS APRAŠO, PATVIRTINTO 2026-09-25 ĮSAKYMU NR. V-138,  NAUJOS REDAKCIJOS    PROJEKTAS
Teisės ir žmogiškųjų išteklių valdymo skyriaus vyr. specialistė Diana Urbonė
 ___________________________________________________________________________________________________________________
Teisės akto projekto antikorupcinis vertinimas atliktas (pažymėti reikiamą atsakymą):
x suderinus teisės akto projektą viešojo administravimo subjekte ir su pavaldžiomis įstaigomis (įstaigomis prie ministerijos ir kitomis ministrui pavestose valdymo srityse veikiančiomis įstaigomis ir įmonėmis);
□ suderinus teisės akto projektą su suinteresuotomis institucijomis, kai jis buvo papildytas arba pakeistas.
Antikorupciniu požiūriu rizikingos teisės akto projekto nuostatos (nurodomas antikorupcinio vertinimo kriterijus (toliau – kriterijus), kurį taikant nustatytai korupcijos rizikai šalinti ar valdyti teisės akto projekte nenumatyta priemonių. Pildoma, kai, vertintojo nuomone, teisės akto projekto tiesioginio rengėjo siūlomų pataisų nepakanka korupcijos atsiradimo rizikai mažinti arba kai vertintojas nesutinka su teisės akto projekto tiesioginio rengėjo argumentais, kodėl neatsižvelgta į vertintojo pateiktas pastabas):
____________________________________________________________________________________________________________________

____________________________________________________________________________________________________________________

	Eil. Nr.
	Kriterijus
	Kriterijaus vertinimas (nurodant, kad „Kriterijų atitinka“ / „Kriterijaus neatitinka“ / „Kriterijus nėra teisės akto projekto reglamentavimo dalykas“) ir pagrindimas, jeigu teisės aktas neatitinka kriterijaus (nurodomos konkrečios teisės akto projekto ar kitų teisės aktų nuostatos, pagrindžiančios neigiamą atsakymą, pateikiamos antikorupcinį teisės akto projekto vertinimą atliekančio asmens pastabos ir pasiūlymai dėl korupcijos rizikos mažinimo) 
(pildo teisės akto projekto antikorupcinį vertinimą atliekantis asmuo)
	
Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
(pildo teisės akto projekto tiesioginis rengėjas)
	Išvada dėl teisės akto projekto pakeitimų arba argumentų, kodėl neatsižvelgta į pastabą
(pildo teisės akto projekto antikorupcinį vertinimą atliekantis asmuo)
	

	1.
	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	Kriterijų atitinka
	
	□ tenkina
□ netenkina
	

	2.
	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	Kriterijaus neatitinka:
1. Projektu nustatoma, kad Sąmatos parengimas ir patvirtinimas nepakeičia Finansų kontrolės taisyklėse nustatytos ūkinės operacijos, be kita ko,  inicijavimo procedūros. Projekte nėra aiškumo kas yra Organizatorius (Projekto 9 p.) Finansų kontrolės taisyklių prasme. Pagal Projektu numatytus Organizatoriui būtinus atlikti veiksmus Organizatorius turėtų atlikti pirkimų iniciatoriaus funkcijas pagal Finansų kontrolės taisykles. Siūlytina Projekto 9 p. papildyti šia nuostata. 








2. Teisės aktas jį vykdantiems turi būti maksimaliai konkretus ir aiškus. Projekto 10 p. numatyta Sąmatą, be kita ko, derinti su išankstine finansų kontrolę atliekančiu darbuotoju ir už viešuosius pirkimus atsakingu darbuotoju. Būtina įvardinti konkrečias pareigybes kaip pvz., Organizatoriaus tiesioginis vadovas.





3. Projekto 11 p. kalbama tik apie Tarnybos delegacijos vykimą į komandiruotę užsienyje. Tačiau Pagal Projekto 3.2 pap. reprezentacinis renginys gali būti ne tik užsienyje, bet ir Lietuvoje, t. y. Tarnybos delegacija gali vykti į komandiruotę dalyvauti renginyje ir kitoje nei Vilnius Lietuvos vietoje. Siūlytina Projekto 11 p. papildyti atitinkama nuostata.

4. Projekto 12 p. reglamentuojamas atvejis, jeigu komandiruotės metu atsiranda iš anksto nenumatytas oficialaus atstovavimo poreikis, Organizatorius, būdamas komandiruotėje, gali nuotoliu Tarnybos direktoriaus ar jo įgalioto asmens prašyti reprezentacinių lėšų. Šia norma nustatoma, jog sprendimas dėl tokio prašymo pridedamas prie Ataskaitos, tačiau kaip, kokia forma jis yra priimamas, nėra reglamentuojama. Būtina šią spragą pašalinti.



5. Projekto 14 p. nėra aiškus reprezentacinių lėšų panaudojimo kontekste. Nėra aišku kieno įgaliotam darbuotojui ir kokiu tikslu gali būti perduodami reprezentaciniai suvenyrai, kokį ryšį jis gali turėti su reprezentaciniais renginiais; kokie turėtų būti suvenyrų išdavimo, jų panaudojimo dokumentai (jų formos).  Būtina šį punktą tikslinti.















6. Projekto 15 p. Organizatorius įpareigojamas per 5 d. d. pateikti Ataskaitą, tačiau nėra nustatyta kam ir kokiu būdu ją turi pateikti. Būtina sureglamentuoti.
7. Projekto 15 p. Organizatorius įpareigojamas pateikti įsigijimo ir apmokėjimo dokumentus neįvardinant ką įsigyjant ar apmokant buvo jie gauti. Būtina patikslinti.
8. Pagal Projekto 15 p., jeigu nėra galimybės su Ataskaita pateikti šiame punkte  išvardintų dokumentų, Organizatorius turi nurodyti to priežastis, tačiau nėra sureglamentuota kur ir kokiu būdu jis turėtų tai padaryti. Siūlytina Projekto 2 priedo formą papildyti papildoma eilute ar lentelės grafa, kuriose Organizatorius galėtų įrašyti minimas priežastis.
	
1. Atsižvelgta. 9 punkto pirmieji sakiniai suformuluoti taip: „Reprezentacinį susitikimą, renginį arba vizitą organizuojantis darbuotojas (toliau – Organizatorius) užtikrina reprezentacinėms reikmėms būtinų prekių ir paslaugų įsigijimo inicijavimą Tarnyboje nustatyta tvarka. Jeigu Organizatorius nėra paskirtas atlikti pirkimų iniciatoriaus funkcijų, reikalingus dokumentus jis pateikia Tarnyboje nustatyta tvarka paskirtam pirkimų iniciatoriui. Prieš prisiimdamas su jo organizavimu susijusius finansinius įsipareigojimus (prekių ir / ar paslaugų pirkimą), Organizatorius parengia Reprezentacinių išlaidų sąmatą (toliau – Sąmata) (1 priedas).“ Toliau punkte – kaip buvo. 

2. Atsižvelgta. Pirmasis 10 p. sakinys suformuluotas taip: „Sąmatą dokumentų valdymo sistemoje (toliau – DBSIS) derina Organizatoriaus tiesioginis vadovas, Turto valdymo skyriaus vedėjas arba Finansų kontrolės taisyklių nustatyta tvarka jį pavaduojantis ar įgaliotas darbuotojas ir Gamtos projektų valdymo skyriaus darbuotojas, kuriam pareigybės aprašymu arba Tarnybos direktoriaus įsakymu pavestos atitinkamos viešųjų pirkimų funkcijos.“ 

3. Atsižvelgta. Pirmasis 11 p. sakinys papildytas žodžiu „užsienyje“ („Tarnybos delegacijai vykstant į komandiruotę Lietuvoje arba užsienyje [...]“).






4. Atsižvelgta. 12 p. sakinys „Sprendimas pridedamas prie Ataskaitos“ išbrauktas, vietoj jo įrašytas sakinys „Tarnybos direktorius arba jo įgaliotas asmuo, atlikus Finansų kontrolės taisyklėse nustatytą išankstinę finansų kontrolę, sprendimą priima DBSIS rezoliucija arba atsakymu iš tarnybinio elektroninio pašto. Sprendime nurodomos leidžiamos išlaidų rūšys ir didžiausia leidžiama suma. Sprendimas ir išankstinės finansų kontrolės atlikimą patvirtinantys duomenys pridedami prie Ataskaitos.“

5. Atsižvelgta. 14 p. suformuluotas taip: „Iš anksto Tarnybos įsigyti ir apskaitomi reprezentaciniai suvenyrai gali būti išduodami Organizatoriui arba Tarnybos direktoriaus ar jo įgalioto asmens paskirtam darbuotojui įteikti oficialaus Tarnybos ar valstybės atstovavimo metu. Suvenyrų išdavimas įforminamas Tarnybos turto apskaitos tvarkoje nustatytu dokumentu, nurodant juos gaunantį darbuotoją, suvenyrų pavadinimą, kiekį, apskaitinę vertę ir numatomą panaudojimo paskirtį. Vien suvenyrų išdavimui iš atsargų atskira Sąmata nerengiama. Faktinis panaudojimas nurodomas Ataskaitoje arba prie jos pridedamame laisvos formos dokumente, kuriame įrašoma įteikimo data, paskirtis ar proga, gavėjas arba jo organizacija, suvenyrų pavadinimas, įteiktas kiekis ir vertė. Nepanaudoti suvenyrai grąžinami Tarnybos turto apskaitos tvarkoje nustatyta tvarka.“

6-8. Atsižvelgta. 15 p. suformuluotas taip: „Organizatorius arba Sąmatoje nurodytas už reprezentacines išlaidas atsakingas delegacijos narys ne vėliau kaip per 5 darbo dienas po renginio ar grįžimo iš komandiruotės per DBSIS pateikia Ataskaitą Turto valdymo skyriaus vedėjui, kuris organizuoja jos patikrinimą ir pateikimą tvirtinti Aprašo 18 punkte nustatyta tvarka. Prie Ataskaitos pridedami reprezentacinėms reikmėms įsigytų prekių ir paslaugų įsigijimą bei jų apmokėjimą patvirtinantys dokumentai ir kiti išlaidų tikslą bei susitikimo ar renginio dalyvius pagrindžiantys dokumentai. Jeigu dalies dokumentų negalima pateikti kartu su Ataskaita, joje nurodomi nepateikti dokumentai, jų nepateikimo priežastys ir numatomas pateikimo terminas. Trūkstami dokumentai pateikiami per DBSIS juos gavus, susiejant su pateikta Ataskaita. Išlaidos kompensuojamos tik pateikus jas pagrindžiančius dokumentus ir įvertinus jų pagrįstumą teisės aktų nustatyta tvarka.“
2 priedas papildytas eilute: „Nepateikti dokumentai, jų nepateikimo priežastys ir numatomas pateikimo terminas“

	x tenkina
□ netenkina
	

	3.
	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir pan. priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	Kriterijų atitinka



	
	□ tenkina
□ netenkina
	

	4.
	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	Kriterijų atitinka
	
	□ tenkina
□ netenkina
	

	5.
	Teisės akto projekte nustatytas baigtinis sprendimų priėmimo kriterijų (atvejų) sąrašas
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	6.
	Teisės akto projekte nustatytas baigtinis motyvuotų atvejų, kai priimant sprendimus taikomos išimtys, sąrašas
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	7.
	Teisės akto projekte nustatyta sprendimų priėmimo, įforminimo ir viešinimo tvarka 
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	8.
	Teisės akto projekte nustatyti sprendimų dėl mažareikšmiškumo kriterijai ir priėmimo tvarka 
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:
9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą
9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą
9.3. narių skyrimo mechanizmas
9.4. narių rotacija ir kadencijų skaičius ir trukmė
9.5. veiklos pobūdis laiko atžvilgiu
9.6. asmeninė narių atsakomybė
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	10.
	Numatytos procedūros yra būtinos, nustatyta išsami jų taikymo (viešinimo) tvarka 
	Kriterijaus neatitinka:
Pastabos ir siūlymai pateikti šios Teisės aktų projektų antikorupcinio vertinimo pažymos 2 kriterijaus 2, 4, 5, 6 pastabomis
	Į pastabas atsižvelgta
	x tenkina
□ netenkina
	

	11.
	Teisės akto projekte nustatytas baigtinis motyvuotų atvejų, kai nustatoma procedūra netaikoma, sąrašas
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	12.
	Teisės akto projektas nustato jo nuostatoms įgyvendinti numatytų procedūrų ir sprendimų priėmimo konkrečius terminus
	Kriterijų atitinka
	
	□ tenkina
□ netenkina
	

	13.
	Teisės akto projektas nustato motyvuotas terminų sustabdymo ir pratęsimo galimybes
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	14.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir pan.)
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	15.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės (pvz., aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir pan.)
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	16.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybė
	Kriterijų atitinka
	
	□ tenkina
□ netenkina
	

	17.
	Teisės aktų projekte numatytas baigtinis kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, sąrašas ir nustatyta aiški nuobaudos (sankcijos) skyrimo procedūra
	Kriterijus nėra teisės akto projekto reglamentavimo dalykas
	
	□ tenkina
□ netenkina
	

	18.
	Kartu su teisės akto projektu pateikta pakankamai jį pagrindžiančių lydimųjų dokumentų ir informacijos,  siekiant antikorupciniu aspektu įvertinti teisės akto projektą
	Kriterijų atitinka
	
	□ tenkina
□ netenkina
	

	19.
	Kiti svarbūs kriterijai
	
	
	□ tenkina
□ netenkina
	



Teisės akto projekto tiesioginis rengėjas:					Teisės akto projekto vertintojas:
Teisės ir žmogiškųjų išteklių skyriaus				Teisės ir žmogiškųjų išteklių skyriaus
vyr. specialistė Diana Urbonė						vyr. specialistė Jūratė Mikalčienė

